DB LIVE | 06 JAN 2017 |  US designates Osama's son Hamza bin Laden as 'global terrorist'
Channel: DB Live
Date: 2017-01-06

एंकर- अमेरिका ने अलकायदा संस्थापक ओसामा बिन लादेन के बेटे हमज़ा बिन लादेन को 'वैश्विक आतंकवादी' घोषित कर दिया है...हमज़ा ओसामा बिन लादेन का सबसे छोटा बेटा है... डेढ़ साल पहले अलकायदा प्रमुख अल जवाहिरी ने हमजा को समूह का आधिकारिक सदस्य घोषित किया था. वर्ष 2011 में ओसामा की मौत के बाद हमजा अल कायदा का सक्रिय प्रचारक बन गया था...गुरूवार को विदेश विभाग ने हमजा बिन लादेन को विशेष रूप से नामित अंतरराष्ट्रीय आतंकी की सूची में डालने का आदेश दिया है। इसका मतलब यह है कि अमेरिकी नागरिकों का उसके साथ किसी भी तरह से संबंध रखना प्रतिबंधित है। साथ ही अमेरिकी क्षेत्र में उसकी हर संपत्ति जब्त होगी,... विदेश विभाग ने कहा कि नौ जुलाई, 2016 को अल कायदा ने हमजा बिन लादेन का एक ऑडियो टेप जारी किया था जिसमें उसने अमेरिका से बदला लेने की धमकी दी थी और अमेरिकी लोगों को चेतावनी दी थी कि अमेरिका और विदेशों में उन्हें निशाना बनाया जाएगा.. 
एंकर- तो अमेरिका ने अलकायदा के मुखिया और सबसे छोटे सदस्य का नाम अपनी काली सूची में डाल दिया है...साथ ही साफ कर दिया है कि इंसानियत के दुश्मनों को बर्दाश्त नहीं किया जाएगा...देखते रहिए डीबी लाइव